# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **S.C. ECOLOR S.R.L.**, cu sediul în Str. Hergheliei, Nr. 69A, Juc-Herghelie , Judetul Cluj, prin Ninu Marinela, cu adresa , înregistrată la APM Cluj cu nr. 21174/23.02.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a completărilor depuse şi înregistrate cu nr. 21695/17.03.2017, nr. înregistrare electronică SIM 165/ 17.03.2017, 4480/24.03.2017 şi a consultărilor desfăşurate în cadrul şedinţei Comisiei de Analiză Tehnică din data de 04.04.2017, că proiectul „Extindere clădire industrială Ecolor 5” propus a fi amplasat în com. Jucu, sat Juc Herghelie, nr. 69A, judeţul Cluj nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, în anexa nr. 2, la pct. 13 lit. a “ orice modificări sau extinderi ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”

b) proiectul corespunde destinaţiei zonei conform PUZ Tetarom III (zonă parc industrial în regim privat) conform Certificatului de Urbanism nr. 12 din 17.02.2017 eliberat de Primăria Comunei Jucu

c) destinaţia noii hale este cea de depozitare a materiilor prime necesare fluxurilor tehnonogice (folie de ambalat, carton şi lemn) şi a produselor finite.

d). emisiile poluante, inclusiv zgomotul şi alte surse de disconfort generate prin funcţionarea utilajelor specifice în perioada lucrărilor de execuţie, vor avea un impact local, fiind în limite admisibile

e.) investiţia propusă nu se cumulează cu alte proiecte, în sensul amplificării impactului adus asupra mediului;

f). realizarea şi utilizarea investiţiei propuse nu implică generarea de emisii semnificative în mediu;

g). prin soluţiile constructive/tehnologice adoptate şi prin modul de operare se propun măsuri pentru protecţia factorilor de mediu;

h). sunt prevăzute măsuri pentru gestionarea corespunzătoare a deşeurilor generate în perioada de funcţionare;

h) amplasamentul nu este situat în interiorul sau vecinătatea nici unei arii naturale protejate;

i). pe parcursul derulării procedurii nu au fost formulate observaţii din partea publicului referitoare la realizarea proiectului;

II. Condiţiile de realizare a proiectului:

a) Respectarea întocmai a proiectului care prevede: construirea unei hale cu regim de inaltime parter înalt cu S = 2925 mp; alimentarea cu apă potabilă în scop igienico-sanitar şi menajer se va asigura din reţeaua publică locală; apele uzate de tip menajer rezultate de la grupurile sanitare vor fi evacuate în reţeaua de canalizare din zonă; alimentarea cu energie electrică se va realiza prin racord la reţeaua publică de distribuţie; centrala termică existentă va furniza apă caldă pentru aerotermele din hală

b). În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei prin producere de praf şi zgomot, fiind obligatoriu să se respecte normele, standardele şi legislaţia privind protecţia mediului, în vigoare (STAS 12574/1987, STAS 10009/1988, H.G. 1756/2006 privind limitarea nivelului emisiilor de zgomot în mediu produs de echipamentele destinate utilizării în exteriorul clădirilor);

- organizarea de şantier se va amenaja în limita terenului deţinut de titular; se vor restrânge la minim suprafeţele ocupate temporar în timpul perioadei de construcţie;

- materialele necesare executării lucrărilor vor fi depozitate numai în locuri special amenajate în incintă, astfel încât să se asigure protecţia factorilor de mediu;

- se vor lua măsuri care să împiedice producerea de emisii semnificative de pulberi la manipulare, depozitare şi transport a materialelor de construcţie sub formă de praf;

- deşeurile şi materialele rezultate din activitatea de construcţii şi montaj vor fi obligatoriu îndepărtate periodic din zonă pe baza unui contract încheiat cu un prestator autorizat; se interzice depozitarea deşeurilor de orice fel în mod neorganizat pe sol

- în timpul lucrărilor se vor folosi utilaje performante care nu produc pierderi de substanţe poluante în timpul funcţionării şi care nu generează zgomot peste limitele admise

- la ieşirea din şantier se vor curăţa roţile autovehiculelor, pentru a preveni şi reduce transferul de moloz în afara amplasamentului pe drumurile publice şi pentru a evita generarea prafului

- pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă

- se vor amplasa panouri de informare a cetăţenilor asupra viitoarelor construcţii şi modificări ale zonei

- spaţiile rămase libere de construcţii şi amenajări vor fi prevăzute ca spaţii verzi şi plantaţii decorative şi vor fi întreţinute

d). titularul proiectului are obligaţia de a notifica în scris A.R.P.M. Cluj Napoca despre orice modificare sau extindere a proiectului survenită după emiterea deciziei etapei de încadrare, conform art. 39, alin.1 din Ordinul nr. 135/2010.

e). La finalizarea lucrărilor titularul va notifica ARPM Cluj Napoca în vederea verificării conformării cu prevederile proiectului

f). **înainte de punerea în funcţiune a obiectivului titularul are obligaţia de a solicita şi a obţine revizuirea autorizaţiei de mediu, conform Ord. MMDD nr. 1798/2007.**

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Dr. ing. Grigore CRĂCIUN**

**Şef serviciu AAA,**

**Ing. Anca CÎMPEAN**

**Întocmit,**

**Cons. ing. chim. Ioana POP**